钦定古今图书集成/明伦汇编/官常典/第720卷 > 刘迺
## 钦定古今图书集成/明伦汇编/官常典/第720卷 > 刘迺

按《唐书忠义传》：“‘迺字永夷，河南伊阙人。少警颖，暗诵
《六经》，日数千言，善文词，为时推目。天宝中，擢进士第。
丧父，以孝闻。服终，中书舍人。宋昱知铨事，迺方调，因
进书曰：‘《书》称知人则哲，能官人则惠’，此唐虞以为难。
今文部始抡材，终授位，是知人官人，两任其责。昔禹、
稷、皋陶之圣，犹曰载采有九德，考绩以九载’。今有司”
独委一二小宰，察言于一幅之判，观行于一揖之内，
何其易哉！夫判者，以狭词短韵为体，是以小冶鼓众
金，虽欲为鼎镛，不可得已。故虽有周公、尼父图书《易
象》之训，以判责之，曾不及徐、庾。虽有至德，以喋喋取
之，曾不若啬夫。故干霄蔽日，巨树也，求尺寸之材，必
后于“杙，龙吟虎啸，希声也。尚颊舌之感，必下于蛙
黾，岂不悲乎！执事诚能先政事，次文学，退观其治家，
进察其临节，则厖鸿深沈之事，亦可窥其门阈矣。”昱
嘉之，补剡尉。刘晏在江西，奏使巡覆，充留后。大历中，
召拜司门员外郎。德宗初，进郭子仪为尚父。时册礼
废，视诏文者不适所宜，宰相崔祐甫召，迺至，阁草之。
少选成文，词义典裁。俄擢给事中，权知兵部侍郎。杨
炎、卢杞当国，五岁不迁。建中四年，真拜兵部侍郎。帝
狩奉天，迺卧疾私第，朱泚遣人召之，固称笃，复遣伪
相蒋镇慰诱，迺佯喑不答，炙无完肤。镇再至，知不可
胁，乃太息曰：“我尝忝曹郎，不能死，宁以自辱，膻腥复
欲”“贤哲乎！”遂止。迺闻车驾如梁州，自投于床，搏膺
呼天，不食卒，年六十。帝闻其忠，赠礼部尚书，谥曰贞
惠。子伯刍。